Gujana rokokoko

La gujana rokokokoOrnitologia taksonomio. () estas unutipa birdospecio el la familio de kotingedoj. Ĝi troviĝas en norda Sudameriko.

Taksonomio
Laŭ AviListAviList v2025, konsultita la 19-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Rupicola Brisson, MJ, 1760 - rokokoko
Rupicola rupicola (Linnaeus, C, 1766) - gujana rokokoko

Etimologio
La scienca nomo Rupicola estas latina vorto signifanta "klifo-loĝanto", el rūpēs, rūpis (= "rokmuro") kaj cŏlō, cŏlĕre (= "loĝi"), ĉar ĝia habitato respondas al rokaj arbaraj areoj, precipe kun rokaj malfermejojBirds of the World, Guianan Cock-of-the-rock..

Aspekto
La Gujana rokokoko estas birdo kun fortika korpo kaj elstara duonluna kresto. Ĝi estas sekse dimorfa birdo. La kresto de la masklo estas pli okulfrapa ol tiu de la ino kaj estas brile oranĝkolora. La maskloj havas ankaŭ oranĝpintan nigran voston, nigrajn, oranĝkolorajn kaj blankajn flugilojn, brile oranĝkoloran bekon, oranĝkolorajn irisojn flaviĝantajn alproksimiĝante al la ekstera rando, kaj silkecoranĝkolorajn filamentecajn plumojn de la internaj vostoplumoj. Ambaŭ seksoj havas oranĝkolorajn krurojn kaj haŭton. 

La malpli okulfrapa ino estas ĝenerale malhelbrungriza kaj havas flavpintan nigran bekon, pli obtuze oranĝkolorajn irisojn kaj pli malgrandan kreston. Unujara juna masklo aspektas simila al plenkreska ino, sed havas oranĝkolorajn makulojn sur sia korpo. Post du jaroj, la junaj maskloj fariĝas plejparte oranĝkoloraj kun brunaj kaj grizaj punktoj. Maskloj atingas sian definitivan plumaron je ĉirkaŭ tri jaroj. Junaj inoj aspektas preskaŭ identaj al siaj plenkreskaj ekvivalentoj. Gujanaj rokkokoj havas totalan longon de proksimume 30 cm kaj totalan pezon de ĉirkaŭ 200 ĝis 220 g.Richter, W. kaj G. M. Kirwan (2011). "Guianan Cock-of-the-rock (Rupicola rupicola). Neotropical Birds Online. T. S. Schulenberg, Ed. Cornell Lab of Ornithology, Ithaca, NY, USA.  La du specioj de rokkokoj estas alopatriaj, kaj tial ne renkontiĝas unu kun la alia. La plumaro de la maskla anda rokkoko estas pli ruĝa kaj ĝiaj flugiloj estas plejparte nigraj, malhavante la oranĝan koloron vidatan ĉe la maskla gujanano. La ina anda rokkoko estas ruĝecbruna anstataŭ la brunecgriza de la gujanano.

Disvastiĝo kaj habitato
La gujana rokokoko troviĝas en plej eosta Kolombio, suda kaj eosta Venezuelo, Gujanoj kaj norda Brazilo. Ĝi vivas en humidaj arbaroj, precipe kun rokaj malfermejoj kaj rokaj riveroj, je 300-2000 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno